François Hollande

François Gérard Georges Nicolas Hollande (s. 12. elokuuta 1954 Rouen, Seine-Maritime, Ranska) on ranskalainen vasemmistopoliitikko, joka toimi Ranskan presidenttinä vuosina 2012–2017. Hollande on aiemmin toiminut myös Sosialistisen puolueen (Parti socialiste, PS) pääsihteerinä sekä useissa poliittisissa luottamustehtävissä.

 Tausta 

Hollande on valmistunut École des hautes études commercialesista, Sciences Posta ja Kansallisesta hallintokoulusta.

 Poliittinen ura ennen presidenttiyttä 

Hollande oli PS:n pääsihteeri vuosina 1997–2008. Hollande kannatti vuonna 2004 sopimusta Euroopan perustuslaista, jota puolueen kakkosmies Laurent Fabius vastusti. Puolueen sisäisessä äänestyksessä kyllä-kanta voitti.

Hollande oli Ranskan kansalliskokouksen jäsen 1988–1993 ja 1997–2012. Heinäkuusta joulukuuhun 1999 hän oli myös Euroopan parlamentin jäsen. Lisäksi hän toimi Limousinin alueneuvoksena 1992 ja 1998–2001, Tullen pormestarina 2001–2008 sekä Corrèzen yleisneuvoston puheenjohtajana 2008–2012.

Presidenttinä

 Valinta 

Hollande valittiin Ranskan presidentiksi vuoden 2012 presidentinvaalissa. Hän sai ensimmäisellä kierroksella 28,6 prosenttia äänistä. UMP-puolueen ehdokas, istuva presidentti Nicolas Sarkozy sai äänistä 27,2 prosenttia. Toisella kierroksella Hollande sai 18 miljoonaa ääntä eli yli 1,1 miljoonaa ääntä enemmän kuin Sarkozy. Hollanden ääniosuus toisen kierroksen äänistä oli 51,6 prosenttia. Hän astui virkaansa Ranskan presidenttinä 15. toukokuuta 2012.

Talouspolitiikka
Presidenttikautensa alussa Hollande pyrki hallituksensa kanssa säätämään 75 prosentin tuloveron yli miljoona euroa vuodessa ansaitseville. Ranskan perustuslakineuvosto katsoi, että suunnitelma oli perustuslain vastainen, mutta Hollanden esikunta etsii mahdollisuuksia veron sisällyttämiseksi viimeistään vuoden 2014 budjettiin. Taustalla on Hollanden ajatus siitä, että rikkaiden on osallistuttava enemmän Ranskan verotalkoisiin.Tuleeko Ranskaan sittenkin rikkaiden jättivero? Taloussanomat.fi Viitattu 7.3.2013 Kriitikoiden mukaan suunnitteilla oleva laki karkottaa varakkaat ihmiset Ranskasta.Ankara verotus karkottaa varakkaita Ranskasta, Taloussanomat Viitattu 7.3.2013 Maaliskuussa 2013 Hollande esitti ajatuksen, että 75 prosentin vero kerättäisiin yrityksiltä, jotka maksavat johtajilleen yli miljoonan euron palkkaa.75% tax: Hollande to make companies pay,  PressEurop, France, Viitattu 29.3.2013

EU:n velkakriisissä Hollanden linja menoleikkauksiin on ollut maltillisempi kuin Saksan ja Britannian, jotka ajoivat mm. EU:n budjettiin voimakkaita leikkauksia.Europe's austerity hawks are celebrating a triumph over peanuts, The Guardian, Viitattu 7.3.2013

Ulkopolitiikka
Tammikuussa 2013 Malin presidentti pyysi Ranskalta apua maan pääkaupunkia uhkaavien islamistitaistelijoiden torjunnassa. Hollande käynnisti sotatoimet Malin hallituksen tukemiseksi ja ranskalaisten avulla hallituksen joukot valloittivat mm. Timbuktun takaisin.France's Francois Hollande to visit Mali, BBC.co.uk Viitattu 7.3.2013Hollande sai riemuisan vastaanoton Timbuktussa, Yle.fi. Viitattu 7.3.2013 Hollande ilmoitti, että Ranska vetää joukkonsa pois huhtikuussa 2013, kuukautta myöhemmin, kuin aluksi suunniteltiin. Joukkojen vetäydyttyä on YK:n tukemien afrikkalaisten joukkojen määrä ottaa vastuu alueesta.French troops to begin Mali withdrawal in April, France24.com, Viitattu 7.3.2013

Avioliittouudistus
Vuonna 2013 Hollande toteutti vaalilupauksensa ja ajoi läpi tasa-arvoisen avioliittolain lukuisten mielenosoitusten saattelemana. Laki hyväksyttiin parlamentin alahuoneessa 23. huhtikuuta 2013, ja se astui voimaan 18. toukokuuta. Tätä ennen samaa sukupuolta olevien parien oli mahdollisuus solmia Ranskassa siviililiitto, joka ei kuitenkaan sallinut muun muassa samaa sukupuolta olevien parien adoptiota tai hedelmöityshoitoja.

 Presidenttiyden päätös 

Hollande kertoi vuoden 2016 lopulla, että ei aio asettua ehdolle vuoden 2017 presidentinvaalissa. Hollande oli ensimmäinen istuva Ranskan presidentti, joka ei hakenut uutta kautta. Hollanden ilmoituksen aikaan arvioitiin, että hän saisi vaalissa vain seitsemän prosenttia äänistä.

Hollanden kausi Ranskan presidenttinä päättyi 14. toukokuuta 2017, kun virkaan astui Emmanuel Macron.

 Kunnianosoitukset 

 55x55px Pyhän Kaarlen ritarikunta (Monaco, 2013)

 55x55px Alankomaiden leijonan ritarikunta (Alankomaat, 2014)

 55x55px Isabella Katolilaisen ritarikunta (Espanja, 2015)

 55x55px Vapahtajan ritarikunta (Kreikka, 2015)

 55x55px Ystävyyden ritarikunta (Kazakstan, 2015)
 55x55px Tunnustuksen ritarikunta (Keski-Afrikan tasavalta, 2016)

Yksityiselämä
Hollande oli rekisteröidyssä avoliitossa (pacte civil de solidarité) PS:n entisen presidenttiehdokkaan, sosialistipoliitikko Ségolène Royalin kanssa, ja heillä on neljä lasta. He erosivat kesällä 2007.

Erottuaan Royalista Hollande asui yhdessä toimittaja Valérie Trierweilerin kanssa. Tammikuussa 2014 sanomalehdet kirjoittivat Hollanden suhteesta näyttelijä Julie Gayet’n kanssa. Hollande ilmoitti eroavansa Trierweileristä 25. tammikuuta 2014.Ranskan presidentti eroaa puolisostaan, Yle.fi, uutiset, viitattu 26.1.2014 Hollande ja Gayet menivät naimisiin Hollanden presidenttikauden jälkeen kesäkuussa 2022.Julie Edde: François Hollande finally ties the knot at 67 amid rumours of second presidential run  The Telegraph 8.6.2022. Viitattu 4.5.2023.

Lähteet

 Aiheesta muualla 

Francois Hollanden virallinen Facebook.
Politique.net:in artikkeli. 

Luokka:Pormestarit
Luokka:Ranskalaiset europarlamentaarikot
Luokka:Ranskan presidentit
Luokka:Vuonna 1954 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Andorran ruhtinaskumppanit